Duško Korać
<s>Duško Korać (Ivangrad, 4. jul 1955 – Beograd, 4. januar 2016) bio je srpski sportski komentator na RTS-u.</s>

<s>Biografija 
Rođen je u Ivangradu gde je završio osnovnu školu i gimnaziju.</s><s>U Beograd je došao 1973. gde je godinu dana studirao ekonomski fakultet.</s>

<s>1978. godine je preko konkursa, zajedno sa Brankom Surutkom, primljen na Radio-televiziju Srbije.</s><s>1985. od strane Mihajla Erića dobija ponudu da se bavi ekonomsko-političkim novinarstvom na RTS-u, što on odbija jer je hteo da se posveti sportu.</s><s>Odbija i ponudu 1987. da bude glavni i odgovorni urednik sportske redakcije uz obrazloženje da urednici treba da budu iz Srbije.</s>

<s>Sportske kontroverze 
 Spadao je u kontroverzne komentatore i imao brojne poštovaoce koji nisu propuštali njegove prenose ali i žestoke neprijatelje koji su osporavali njegovu profesionalnost.</s><s>U svojoj dugogodišnjoj karijeri prenosio je: atletiku, zimske sportove, vaterpolo, odbojku, fudbal, formulu, boks i plivanje.</s><s>Popularan je postao ne samo po svom velikom znanju o sportistima već i po tome da u toku prenosa jednog sporta govori o nekom drugom sportu.</s><s>Danas prenosi zimske sportove, atletiku i plivanje.</s><s>Poslednjih godina je oštri protivnik dominacije SAD-a u atletici i uzimanju dopinga, kao i glorifikovanju ruskih atletičara.</s>

<s>Igrao je u fudbalskom klubu „Novinar“ na pozicijama levo krilo i centrafor.</s><s>Od 1990. godine prestaje da prenosi fudbalske utakmice zbog inicidenta na stadionu „Maksimir“ kada je Zvonimir Boban udario policajca.</s><s>Pošto je Koraćev otac bio policajac on je to doživeo lično.</s>

<s>Direktor javnog servisa Aleksandar Tijanić je suspendovao Koraća na mesec dana zbog narušavanja profesionalnih principa tokom evropskog prvenstva u atletici na otvorenom 2006. godine.</s><s>On je tokom prenosa atletike govorio o televiziji B92 i njihovom forumu.</s><s>Uzrok njegove revoltiranosti je bio zahtev te televizijske stanice da se on smeni zbog kvalifikacija pojedinih takmičara.</s>

<s>Poslednju vaterpolo utakmicu između Crne Gore i Hrvatske je prenosio 2008. na olimpijskim igrama.</s><s>Kao razlog svog povlačenja je naveo Snežanu Lakićević Stojačić koja je obavljala dužnost državne sekretarke u Ministarstvu rada i šefa Olimpijske misije Srbije na olimpijskim igrama u Pekingu.</s>

<s>Pojedini sportisti bili su otvoreno protiv njega, čak je Ivan Miljković želeo da mu se zabrani da prenosi odbojku.</s><s>Razlog peticije koju je Miljković prikupljao za njegovu smenu je bio prenos utakmice u kojoj je Korać govorio o njegovoj uobraženosti i lošoj statistici sa prethodnog meča.</s><s>Miloš Nikić je pored Miljkovića bio jedini potpisnik te peticije.</s>

<s>Reference</s>

<s>Spoljašnje veze 
 Duško Korać u elementu - Bolt - Gatlin 23.8.2015 (Youtube)
 Usain Bolt - Beijing 2015 - Stafeta 4x100 - Dusko Korac (Youtube)</s>

<s>Biografije, Berane
Sportski komentatori
Srpski novinari
Jugoslavenski novinari
Authority control</s>

